***“Пенсионерларның актив озын гомерле булуын тәэмин итүдә җитәкче органнар белән ветераннар оешмасы роле турында”***

***Чыгыш ясаучы***

***Хөснетдинова***

***Җәүһәрия Ислам кызы***

***ТР Буа муниципаль районы ветераннар (пенсионерлар) Советы рәисе***

Хәерле көн!

Исәнмесез, хөрмәтле президиум, делегатлар, Кунаклар!

Буа муниципаль районы ветераннар (пенсионерлар) җирле иҗтимагый оешмасы 60 башлангыч оешманы берләштерә, хәзерге көндә бездә 14 934 ветеран-пенсионер исәпләнә.

Шуларның 4 127-се төрле өлкәләрдә эшли, ни кызганыч, Бөек Ватан сугышында катнашучыларның саны көннән-көн кими, бүгенгә алар 45 кеше генә калды, ә тыл хезмәтчәннәре-1 372 кеше санала.

Районыбызда 100-103 яшендәге 7 әбиебез бар, "Балкыш" фестивалендә шигыре белән катнашкан 100 яшьлек Фәйрүзә әби Хәсәнҗанова якташларыбызның горурлыгы.

Ветераннар активы яшь волонтерлар төркеме белән берлектә, район җитәкчелеге, башкарма комитеты ярдәмендә үзенең эшен"Ветеран-пенсионерларның гомерен озынайту" программасы нигезендә оештыра.Бу эштә Татарстанның Дәүләт депутатлары: Ягудин Шакир Шәйахмет улы,Гайзатуллин.-.,• Ренат Рәүф улы,

ТАИФ фондының генераль директор урынбасары- Рөстәм Миргасим улы Сультеев һәм Буа якташлык җәмгыятенең роле бик зур.

Соңгы елларда һәр ветеран-пенсионер үзенә булган игътибарны, хөрмәтне һәр яклап сизеп яши, чөнки бу эш балалар бакчасыннан алып, мәктәп укучылары, студентлар, яшьләр, шәһәр һәм авыл кешеләре катнашында башкарыла.

Бөек Ватан сугышында Бөек җиңүнең 70 еллыгына хәзерләнгәндә, 4млн.500 сум җыелган хәйрия акчасына беренчеләрдән булып Родольф Сәгъдиев исемендәге мәктәпнең 6-нчы сыйныф укучылары шактый зур өлеш кертте.

2015 елның 9 маенда шәһәр үзәгендә сугышта күрсәткән батырлыклар­ны һәм тарихи истәлекләрне саклап калу хөрмәтенә мемориал һәйкәл ачылды.

Күл-Черкене, Ташкичү, Черки-Кильдуразы, Волъный-Стан, Толымбай, Татар Буасы җирлекләрендә дә яңа обелисклар төзелде.

Мәктәп коллективла-рының, төрле җәмгыятләрнең, шәхси гаиләләрнең зур горурлык хисе белән "Үлмәс полк" акциясендә катнашуы, Буа якташлар җәмгыятенең "Волжлаг в Буинске", "Великая тайна Победы", "Михнәтле еллар" китапларын бүләк итүләре сугыш ветераннарының, өлкәннәрнең, барлык шәһәр-авыл халкының күңелендә тирән эзләр калдырды.

Халкыбыз талантларга, батыр каһарманнарга һәрчак бай булды. Гади генә бер мисал. Шәһәребезнең беренче номерлы мәктәп эзтабарлары ветераннар активы, музей хезмәткәрләре белән берлектә эзсез югалган 78 солдатны тапты, 86 кешегә үз вакытында бирелмәгән сугыш орден-медальләрен ияләренә тапшырылды. Туган якны өйрәнү музеенда" Дан ордены" тулы кавалеры Зиатдин Миннебай улы Аруслановка экспозиция барлыкка килде, 357 фронтовикның исемнәре мәңгеләштерелде.

"Авыл хуҗалыгы һәм эшкәртү сәнәгате" көнен, "Батырлык дәресләрен" район җитәкчелеге, башкарма комитет, ветераннар Советы белән берлектә "Социалистик Хезмәт Геройлары" аллеясендә үткәрү традициягә әйләнеп

бара.

Соңгы елларда шәһәребезне, район үзәген берсеннән-берсе матур парклар, скверлар бизи. Бу безнең ветераннар, балалар, барлык халык өчен дә бик шатлыклы эш. Сугыш кырында ил азатлыгы өчен башын салган батыр якташларыбыз хөрмәтенә волонтерлар ярдәмендә ветераннар Үзәк паркта 25 нарат агачы утыртты. Яхшы эшне дәвам итеп, хезмәт коллектив­лары, шәһәр кешеләре гаиләләре белән, яшь парлар Үзәк паркта агач утырта башладылар. "Ветераннар", "Гаилә", "Яшь парлар" аллеяләре калкып чыкты, шәһәр урамнарына да, шәхси йортларга да күчте.

Шушы матурлыкны, гүзәллекне күрә һәм саклый белә торган яшьләр үстерү – безнең бурыч. Әгәр дә ярты елдан, бер елдан аяклары сынган утыргычлар, өзелгән, тапталган чәчәк клумбаларын курәбез икән, бу, билгеле, кызганыч хәл булачак.

Районыбызда өлкәннәр заман таләпләренә туры килә торган бассейн­нарда, боз сараенда, фитнес клубларда 50% ташлама белән, ә инвалид-пенсионер лар түләүсез сәламәтлекләрен ныгыталар.

Татарстанның пенсионерлар Спартакиадасында 6 тапкыр катнашкан, 2013 елда ветераннар исеменнән Бөтендөнья Универсиадасының факелын алып барган Искәндәр Тимергали улы Сәйфетдинов күпләргә үрнәк.

"Безнең кадерле ветеран" акциясе нигезендә Буа үзәк хастаханәсендә югары комфортлы 5 палата, ә картлар йортында 12 тыл ветераны өчен 8 палата төзекләндерелде. Бу эштән гади халык та, Буа якташлар җәмгыяте дә читтә калмады: 1 млн. 588 мең сум хәйрия акчасы кертте. Бүгенге көндә без бөтен таләпләргә туры килерлек итеп заманча җиһазландырылган спорт мәйданы төзү хыялы белән яшибез. 2 якташыбыз инде 2 млн. сумлык ярдәм итәргә әзерлекләрен белдертте дә инде..

Ләкин бөтен эшне акчага гына кайтарып калдыру дөрес булмас иде. Картлар йортында хезмәт күрсәтү өй шартларына яраклаштырып алып барыла, аларга ярдәмгә студент-волонтер лар килә.

Алар фотоальбомнар ясыйлар, iT-технология кулланып, өзелгән туганлык җепләрен яңарталар, скайп аша илебезнең төрле өлкәләрендә, чит илләрдә яшәүчетуганнары, якыннары белән элемтәдә торалар. Өлкәннәребез дә буш утырмыйлар-компьютер нигезләрен өйрәнәләр, 2 ел эчендә генә дә 120 ветеран-пенсионер компьютер белән эшләү нигезләрен үзләштереп, оныклары ярдәмендә хастаханәгә кабул итү чиратына язылалар,коммуналь түләүләр түлиләр.

Ветераннар республикабызның истәлекле урыннарына экскурсияләргә барырга, "Балкыш", "Түгәрәк уен" һ.б. фестивальләрдә дә катнашырга өлгерәләр.

"Ветераннарга-ветераннар игътибары" акциясе кысаларында президиум әгъзалары үз куллары белән бәйләгән 2мх1,6м зурлыктагы "Дуслык җәймәсе" һәм 2 урындык җәймәсе бүләк иттеләр, ә ветераннардан оешкан "Гөлҗамал" ансамбле "Чын күңелдән очрашу" дигән музыкаль программа белән чыгыш ясады.

"Өлкәннәрне котлыйбыз" акциясе район җитәкчеләре, башкарма комитеты, оешма җитәкчеләре белән бик зурлап уздырылды.Ул 30 сентябрьдә традицион рәвештә 70 яшьлек 366юбилярны котлау белән башланып китте, 12 меңнән артык кешегә 4 млн. 326 мең сумлык бүләк өләшенде, районга читтән кайтучылар да, эш урыннары юкка чыккан предприятиеләрдә эшләгән дә игътибардан читтә калмадылар, 2000нән артык кешегә 20тонна югары сортлы он таратылды.

Районыбызның культура үзәкләрендә хезмәт күрсәтү дәрәҗәсе көннән-көн үсә, татар һәм рус телләрендә өлкәннәргә спектакльләр,фильмнар күрсәтелә, хәтта ачык һавада (үзәк паркта) күчмә кино күрсәтелде. Бу эшкә Мәдәни үзәк зур өлеш кертте.

Ветераннарыбыз булган белемнәрен, тәҗрибәләрен яшьләрне тәрбияләүдә бик теләп кулланалар. Аеруча тәрбиягә авыр бирелә торган балалар белән эшләүче, 30 елдан артык педагогик стажы булган, дистәдән артык яшүсмерне туры юлга аяк бастырган "Республиканың физкультура һәм спорт отличнигы" Давыдов Александр Анатольевичны искә аласым килә.

Кыска гына чыгышта бөтен эшләгән эшләрне ачыклап бетерү мөмкин түгел. Билгеле, элеккеге чорда безнең башыбызны чуалдырган, психикабызга да, үз-үзебезне тотышыбызга да тәэсир иткән интернет та, тискәре пропаганда да хәзерге күләмдә булмаган. Югыйсә, илеңә тугрылык, хезмәтне ярату, гаиләңә мәхәббәт балалар куңеленә Толстой, Пушкин, Җәлил, Тукайларның әсәрләре ашакилә бит.

Тәрбия бирү өлкәсендә хөкүмәт органнарының йогынтысы бихисап зур. Щуның өчен дә аларның һәр адымы үлчәүле булырга тиеш. Шулаймы соң ул?

Мине, укытучы буларак, шунысы шатландыра, ниһаять, рус теле әдәбияты буенча имтихан ЕГЭ аша түгел, ә укучыларны сөйләшергә, фикер йөртергә өйрәтә торган инша язу аша булачак.

Әмма күңелләрдә сорау туа. Ник соң без моңа абынулар, сөртенүләр аша барабыз?

Минемчә,моның сәбәбе бер генә, карарлар кабул итүчеләрнең бернинди җаваплылыгы юк.

Хөрмәтле җитәкчеләр, депутатлар! Карарлар кабул иткәндә үзегезне карар үтәүче урынына куеп карасагыз иде.

Игътибарыгыз өчен рәхмәт!